Norge-Kinasamarbeidet innen TCM 

Årsrapport 2005
I 2003, det første året av de planlagte tre år for Norge-Kinasamarbeidet, ble det fokusert på organisering og å knytte kontakter.

I 2004 var arbeidet fokusert på forskning og utveksling.
I 2005 har det vært et fokus på kunnskapsformidling, samtidig som en del av tiltakene fra 2004 ble videreført. 
Jianping Liu oppholdt seg i Tromsø de tre første månedene av året, og familien flyttet så til Beijing der Liu nå er ansatt som leder for en nyopprettet forskningsavdeling ved Beijing University of Chinese Medicine.
1. Forskning og utveksling

Prosjektmidler 2005

Søknadsfristen for prosjektmidler 2005 var 1. mars, og til sammen kom det inn 15 søknader med et samlet søknadsbeløp på kr 999 110. Fem prosjekter ble tildelt til sammen kr 145 000. To av disse er kliniske studier: “Har akupunktur som intervensjon ved uforklarlig infertilitet hos kvinner effekt på graviditetsfrekvensen?” og “Hofteartrose; kan akupunktur hjelpe?”. Et prosjekt gjaldt samling av/formidling om dyrking av kinesiske medisinplanter i Norge. De to siste prosjektene gjaldt opphold i Beijing: Ved en konferanse i Beijing ble det holdt et foredrag med temaet “Interpretations of TCM acupuncture concepts in Norway”, og en gruppe fra St. Olavs sykehus/NTNU besøkte et sykehus i Beijing for å se på TKM brukt ved psoriasis. 
Forskning
Menopauseprosjekt v. Sameline Grimsgaard
Dette har fått støtte fra Norges Forskningsråd (4,5 mill. fordelt på tre år). En stipendiat har etablert seg i NAFKAMs lokaler, en Delphi-prosess er gjennomført og det kliniske arbeidet med piloten er i gang.
Lindrende kreftbehandling

Et samarbeid er i gang med Xi Yuan Hospital i Beijing som planlegger en studie på pasienter med endetarmskreft. NAFKAM har bidratt med kr 40 000 til innledende arbeid.)
Akupunkturklinikk ved UNN

Som et resultat av revmatologenes besøk ved CJFH i 2004, planlegges det nå en akupunkturklinikk (pilotstudie) ved revmatologisk avdeling ved UNN som skal gjennomføres våren 2006. 12 pasienter med leddgikt vil få ti ukentlige behandlinger.
2. Kunnskapsformidling

Artikler med mer

Systematic reviews

· ‘Herbal preparations for uterine fibroids’
Protokoll er publisert i Cochrane Library 3, 2005
· ‘Red yeast rice (Monascus): trial identification, parts of data extraction and data analyses’ 
Review ble sendt til ‘Chinese Medicine Journal’ i November 2005. Abstract ble presentert på the ‘International Symposium on harmonization of traditional and modern medicine’ i Melbourne, Australia.

· ‘Herbal medicines for treating irritable bowel syndrome’
Cochrane systematic review er akseptert for publisering i 2006 

Bokkapitler

· Boken ‘CAM for HIV/AIDS’ er i ferd med å bli utgitt. Liu har skrevet et kapittel i denne. 
· Kapittelet ‘CAM in Gastroenterology’ til boken ‘Expert Guide for CAM’ ble sendt inn i april.
Seminarer etc. 

· Forelesninger om TKM er holdt ved tre seminarer i Norge, et som ble arrangert av Norsk sykehus og helsetjenesteforening om alternativ behandling, et arrangement på Akupunkturhøgskolen og et etter- og videreutdanningskurs for leger og sykepleiere.
· Alræk ble invitert som foredragsholder til årsmøtet i British Acupuncture Council, sept 2005. Emnet var differensiering av syndromer i følge TKM. 
· Under et besøk til Oslo av en kinesisk delegasjon fra SATCM gav Alræk en orientering om forholdene i Norge.
· Et forskningsseminar ble holdt i Beijing og Shanghai 10.-15. oktober 2005 for kinesiske forskere innen TKM. Gjennom en søknad fra Universitetet i Tromsø til Norges Forskningsråd (Stimulering av internasjonalt FOU-arbeid) fikk NAFKAM tildelt kr 80 000 for blant annet å dekke utgifter til seminarene. Seminarene ble godt mottatt, og det planlegges å følge opp med flere grunnkurs og også å utarbeide videregående kurs. Rapporten fra seminarene kan lastes ned fra http://uit.no/nafkam/1681/6
Nettverksbygging

· Jianping Liu deltok (på vegne av NAFKAM) i en norsk delegasjon som besøkte Tibet Medical College. Hensikten med besøket var å se på mulighetene for å utvikle noen prosjekter knyttet til tibetansk medisin. Lius konklusjon er at det kan være mulig å utvide Norge-Kinasamarbeidet innen TKM til å omfatte tibetansk medisin dersom vi kan søke om finansiering for å bidra inn i Norge-Tibetnettverket med opplæring, utdanning og oppbygging av forskningskompetanse blant ansatte ved lokale universiteter. 
E-postnettverket
Det er sendt ut fem nyhetsmeldinger til e-postnettverket. 
Medieinnslag
· I januar hadde bladet Revmatikeren en artikkel om revmatologenes besøk i Beijing høsten 2004. 

· Terje Alræk var i mars morgengjest hos NRK Troms.
3. Administrativt

Møter
· Et møte for alle parter involvert i Norge-Kinasamarbeidet ble avholdt i Sosial- og helsedirektoratet 4. februar. Terje Alræk og Brit J. Drageset deltok.

· To halvårlige styringsmøter med Sosial-og helsedirektoratet er avholdt i Tromsø 29. april og i Oslo 26. september. 
Tromsø, 16. februar 2005
Terje Alræk PhD

